বাংলাদেশের সাহিত্যের উন্নয়ন ও বিকাশে তরুণদের সাহিত্য-সাধনার বিশেষ গুরুত্ব রয়েছে। নবীন লেখকরাই চর্চা, সাধনা, পরীক্ষা-নিরীক্ষা ও প্রথা-বিরোধিতার মধ্য দিয়ে যে-কোনো দেশের সাহিত্যের ভিত নির্মাণ করেন। তরুণ প্রজন্ম তাঁদের সাধনার মধ্য দিয়ে সাহিত্যের গতিধারায় নবীন মাত্রা সৃষ্টি করেন এবং নব-উদ্ভাবনী শক্তিতে দেশের সাহিত্যে নবীন বেগ সঞ্চার করেন। এবার দুটি বিভাগে দুজন নারী লেখক পুরস্কার অর্জন করেছেন। সৃজনশীলতায় দুটি ক্ষেত্রে নারীর পুরস্কার অর্জন নারীর অগ্রযাত্রায় প্রভাব ফেলবে – এ ব্যাপারে সন্দেহ নেই।